গুরমিত কৌর
গুরমিত কৌর রাই (জন্ম ২০শে জুন, ১৯৭০) ভারতের একজন অবসরপ্রাপ্ত মহিলা বর্শা নিক্ষেপকারী । তার ব্যক্তিগত সেরা থ্রোটি হল (৫৮.৬৪ মিটার), যা ২০০০ সালে ১৭ই জুলাই বেঙ্গালুরুতে নিক্ষেপ করেন। ২০১৪ সালে অন্নু রানী তার রেকর্ডটি ভঙ্গ করেন। গুরমিত ২০০০ গ্রীষ্মকালীন সিডনি অলিম্পিকে ভারতের হয়ে বর্শা নিক্ষেপ ক্রীড়াতে প্রতিনিধিত্ব করেন। ক্রীড়াবিদ রূপে তার সাফল্যের জন্যে তিনি ভারতের সর্বোচ্চ ক্রীড়া পুরস্কার অর্জুন পুরস্কার লাভ করেছেন।